
РЕПУБЛИКА СРБИЈА	
ОПШТИНА ЛАПОВО
СКУПШТИНА ОПШТИНЕ
Број: 004023614 2026 08233 001 000 060 107 04 009
Датум: 08. септембар 2026. године
ЛАПОВО
Његошева број 18


На основу члана 22. Закона о локалним изборима („Службени гласник РС“, број 14/22, 35/24 и 47/26) и члана 47. став 3. Статута општине Лапово („Службени гласник Општине Лапово“, бр. 13/25), Скупштина општине Лапово, на седници одржаној дана 08. септембра 2026. године, донела је

ОДЛУКУ
О РАЗРЕШЕЊУ И ИМЕНОВАЊУ ЗАМЕНИКА СЕКРЕТАРА
ОПШТИНСКЕ ИЗБОРНЕ КОМИСИЈЕ ОПШТИНЕ ЛАПОВО 
У СТАЛНОМ САСТАВУ


Члан 1.
	Дејан Стајковић, дипломирани правник, разрешава се функције заменика секретара Општинске изборне комисије општине Лапово у сталном саставу.
	
Члан 2.
	Именује се Владимир Михајловић, дипломирани правник, за заменика секретара Општинске изборне комисије општине Лапово у сталном саставу.
		
Члан 3.
	Функција новоименованог заменика секретара изборне комисије престаје када нов сазив скупштине именује нов стални састав изборне комисије.

Члан 4.
	Ова одлука ће се објавити на веб-презентацији Републичке изборне комисије, веб-презентацији Општине Лапово и „Службеном гласнику општине Лапово“.

О б р а з л о ж е њ е
	Правни основ за доношење ове одлуке садржан је у члану 22. Закона о локалним изборима (у даљем тексту: Закон), којим је прописано да су учесници у раду изборне комисије без права одлучивања секретар изборне комисије и заменик секретара изборне комисије, као и да секретара и заменика секретара изборне комисије именује скупштина на предлог председника скупштине.
	Ставом 3. истог члана је прописано да секретара и заменика секретара изборне комисије могу да буду именовани секретар скупштине, заменик секретара скупштине, начелник општинске, односно градске управе, заменик начелника општинске, односно градске управе или лице из реда запослених у општинској, односно градској управи које има високо образовање у области правних наука.
	Такође, ставом 5. истог члана прописано је да се одредбе Закона којима се уређује престанак функције у органу за спровођење избора сходно примењују и на секретара и заменика секретара изборне комисије.

Решењем о престанку функције заменика секретара Скупштине општине Лапово („Службени гласник Општине Лапово“, број 15/25) Дејану Стајковићу престала је функција заменика секретара Скупштине општине Лапово. Након престанка наведене функције, Дејан Стајковић није више запослен ни у Општинској управи општине Лапово, чиме више не испуњава услове прописане чланом 22. став 3. Закона о локалним изборима за обављање функције заменика секретара изборне комисије.

Имајући у виду наведено, председница Скупштине општине Лапово предложила је да се за заменика секретара изборне комисије именује Владимир Михајловић, дипломирани правник, заменик секретара скупштине.

	Чланом 18. став 3. Закона прописано је да се одлука о именовању чланова и заменика чланова изборне комисије објављује на веб-презентацији Републичке изборне комисије.

Из наведених разлога, а на предлог овлашћеног предлагача, донета је одлука као у тексту.

УПУТСТВО О ПРАВНОМ СРЕДСТВУ: Против ове одлуке сваки подносилац изборне листе која је освојила мандате у постојећем сазиву Скупштине општине може поднети жалбу Вишем суду у Крагујевцу у року од седам дана од објављивања ове одлуке на веб-презентацији Републичке изборне комисије

ПРЕДСЕДНИЦА
		Мирела Раденковић
image1.jpeg




